proxectonos/corpus_dominio_legal_administrativo_tmp huggingface dataset:
ORDE do 8 de setembro de 2010 pola que se autorizan, con carácter experimental, os centros plurilingües na Comunidade Autónoma de Galicia, para o curso 2010-2011.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 15/11/2010

De conformidade co establecido no artigo 16 da orde desta consellería do 30 de xuño de 2010 (DOG do 6 de xullo) pola que se regulan, con carácter experimental, os centros plurilingües na Comunidade Autónoma de Galicia, para o curso 2010-2011, esta consellería
RESOLVE:
Primeiro.-Autorizar os centros plurilingües que se relacionan no anexo desta orde.
Segundo.-Contra esta resolución, que esgota a vía administrativa, as persoas interesadas poderán interpor recurso potestativo de reposición ante a persoa titular da Consellería de Educación e Ordenación Universitaria, no prazo dun mes contado desde o día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común. De non considerar oportuna a interposición do citado recurso poderán formular directamente, recurso contencioso-administrativo no prazo de dous meses ante o Tribunal Superior de Xustiza de Galicia, conforme se establece na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 8 de setembro de 2010.
Jesús Vázquez Abad
Conselleiro de Educación e Ordenación Universitaria
Ver referencia pdf "21900D005P011.PDF"
RESOLUCIÓN do 25 de outubro de 2010 pola que se dá publicidade ás axudas concedidas ao abeiro da Orde do 1 de xuño de 2010, pola que se convocan subvencións aos concellos e outras entidades locais de Galicia para a realización de actividades de promoción e fomento do cooperativismo.
CONSELLERÍA DE TRABALLO E BENESTAR — III. OUTRAS DISPOSICIÓNS — 15/11/2010

En cumprimento do disposto no artigo 8º da Orde do 1 de xuño de 2010, pola que se convocan subvencións aos concellos e outras entidades locais de Galicia, para a realización de actividades de promoción e fomento do cooperativismo (DOG nº 111, do 14 de xuño) resolvo que se proceda á publicación das subvencións concedidas que se indican no anexo, cun importe total de 365.427,45 euros, con cargo á aplicación 12.03.324A.460.0 dos orzamentos xerais da Comunidade Autónoma de Galicia para o exercicio 2010.
Santiago de Compostela, 25 de outubro de 2010.
Odilo Martiñá Rodríguez
Director xeral de Relacións Laborais
Ver referencia pdf "21900D006P014.PDF"
RESOLUCIÓN do 25 de outubro de 2010 pola que se dá publicidade ás axudas concedidas ao abeiro da Orde do 31 de maio de 2010, pola que se convocan axudas para o fomento e consolidación das asociacións de cooperativas e de sociedades laborais.
CONSELLERÍA DE TRABALLO E BENESTAR — III. OUTRAS DISPOSICIÓNS — 15/11/2010

En cumprimento do disposto no artigo 8º da Orde do 31 de maio de 2010 pola que se convocan axudas para o fomento e consolidación das asociacións de cooperativas e de sociedades laborais (DOG nº 111, do 14 de xuño), resolvo que se proceda á publicación das subvencións concedidas que se indican no anexo, cun importe total de 614.231 euros, con cargo á aplicación 12.03.324A.481.1 dos orzamentos xerais da Comunidade Autónoma de Galicia para o exercicio 2010.
Santiago de Compostela, 25 de outubro de 2010.
Odilo Martiñá Rodríguez
Director xeral de Relacións Laborais
Ver referencia pdf "21900D009P023.PDF"
ORDE do 8 de novembro de 2010 pola que se amplía o prazo para xustificación de gastos previsto na Orde do 25 de xuño de 2010 pola que se anuncia a convocatoria para a presentación de proxectos de fomento do uso do galego dos centros de titularidade pública de Galicia que imparten ensinanzas regradas de niveis non universitarios, para o curso escolar 2010-2011.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 15/11/2010

Na base 16, xustificación de gastos, da referida orde establécese como data límite para entrega das facturas correspondentes ao último cuadrimestre de 2010 e con cargo as cales se pagará o anticipo do 25% o 15 de novembro de 2010.
Para garantir o cumprimento da orde, e ao non ser posible a publicación da listaxe de concesión de axudas con tempo suficiente para os centros poderen xustificar os seus gastos no prazo inicialmente establecido e dado que non se causa prexuízo a terceiros procede ampliar o referido prazo.
En uso das facultades que me foron conferidas pola normativa en aplicación
DISPOÑO:
Artigo único.-Ampliar o prazo previsto no parágrafo segundo da base 16, referido á entrega de facturas correspondentes ao último cuadrimestre de 2010 e con cargo as cales se pagará o anticipo á conta do 25%, ao 11 de decembro de 2010.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 8 de novembro de 2010.
Jesús Vázquez Abad
Conselleiro de Educación e Ordenación UniversitariaUniversitaria
ORDE do 30 de marzo de 2010 pola que se incorpora un novo procedemento ao Rexistro Telemático da Xunta de Galicia, regulado polo Decreto 164/2005, do 16 de xuño.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 09/04/2010

O Decreto 164/2005, do 16 de xuño, crea o Rexistro Telemático da Xunta de Galicia, que permite a presentación por vía telemática de solicitudes, escritos e comunicacións. Esta orde inclúe no anexo VII do Decreto 164/2005, do 16 de xuño, un novo procedemento, co fin de continuar impulsando o emprego de técnicas e medios electrónicos, informáticos e telemáticos no desenvolvemento da actividade da Xunta de Galicia e no exercicio das súas competencias.
De conformidade co disposto no artigo 2.2º e a disposición adicional primeira b) e derradeira primeira do Decreto 164/2005, do 16 de xuño, polo que se regulan e determinan as oficinas de rexistro propias ou concertadas da Administración da Comunidade Autónoma de Galicia, créase o Rexistro Telemático da Xunta de Galicia e regúlase a atención ao cidadán,
DISPOÑO:
Artigo único.
1. Inclúese no anexo VII do Decreto 164/2005, do 16 de xuño, procedementos para os que está habilitado o Rexistro Telemático da Xunta de Galicia, e queda habilitado, cos efectos previstos no seu artigo 5.1º, o seguinte procedemento:
IG408A Bases reguladoras para a concesión, en réxime de concorrencia non competitiva, das axudas do Instituto Galego de Promoción Económica (Igape) aos proxectos de investimento empresarial, cofinanciados co Fondo Europeo de Desenvolvemento Rexional, no marco do programa operativo Feder Galicia 2007-2013.
2. O procedemento para a tramitación electrónica estará dispoñible no enderezo
http://www.xunta.es/presentacion-electronica-da-xunta-de-galicia.
Disposición derradeira
Única.-Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 30 de marzo de 2010.
Alfonso Rueda Valenzuela
Conselleiro de Presidencia, Administracións Públicas e Xustiza
ORDE do 30 de marzo de 2010 pola que se incorpora un novo procedemento ao Rexistro Telemático da Xunta de Galicia, regulado polo Decreto 164/2005, do 16 de xuño.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 09/04/2010

O Decreto 164/2005, do 16 de xuño, crea o Rexistro Telemático da Xunta de Galicia, que permite a presentación por vía telemática de solicitudes, escritos e comunicacións. Esta orde inclúe no anexo VII do Decreto 164/2005, do 16 de xuño, un novo procedemento, co fin de continuar impulsando o emprego de técnicas e medios electrónicos, informáticos e telemáticos no desenvolvemento da actividade da Xunta de Galicia e no exercicio das súas competencias.
De conformidade co disposto no artigo 2.2º e a disposición adicional primeira b) e derradeira primeira do Decreto 164/2005, do 16 de xuño, polo que se regulan e determinan as oficinas de rexistro propias ou concertadas da Administración da Comunidade Autónoma de Galicia, créase o Rexistro Telemático da Xunta de Galicia e regúlase a atención ao cidadán,
DISPOÑO:
Artigo único.
1. Inclúese no anexo VII do Decreto 164/2005, do 16 de xuño, procedementos para os que está habilitado o Rexistro Telemático da Xunta de Galicia e queda pois habilitado cos efectos previstos no seu artigo 5.1º, o seguinte procedemento:
PR300A Comunicación previa de combinacións aleatorias con fins publicitarios ou promocionais.
2. O procedemento para a tramitación electrónica estará dispoñible no enderezo
http://www.xunta.es/presentacion-electronica-da-xunta-de-galicia.
Disposición derradeira
Única.-Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 30 de marzo de 2010.
Alfonso Rueda Valenzuela
Conselleiro de Presidencia, Administracións Públicas e Xustiza
RESOLUCIÓN do 2 de marzo de 2010, da Dirección Xeral de Relacións Laborais, pola que se fai pública a modificación dos estatutos da Confederación Intersindical Galega (CIG).
CONSELLERÍA DE TRABALLO E BENESTAR — III. OUTRAS DISPOSICIÓNS — 13/04/2010

En cumprimento do disposto no artigo 4 da Lei orgánica 11/1985, do 2 de agosto, de liberdade sindical, e para os efectos previstos nel, faise público que no correspondente servizo desta dirección xeral se presentaron os novos estatutos da Confederación Intersindical Galega (CIG), nos cales se recollen as modificacións aprobadas no V Congreso que tivo lugar en Santiago de Compostela os días 20 e 21 de xuño de 2009.
Santiago de Compostela, 2 de marzo de 2010.
Odilo Martiñá Rodríguez
Director xeral de Relacións Laborais
INSTITUTO GALEGO DE CONSUMO
RESOLUCIÓN do 12 de marzo de 2010 pola que se lles dá publicidade ás listaxes de beneficiarios das axudas concedidas polo Instituto Galego de Promoción Económica (Igape) durante o cuarto trimestre de 2009.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 09/04/2010

De conformidade co disposto no artigo 15 da Lei 9/2007, do 13 de xuño, de subvencións de Galicia, e no artigo 13.4º da Lei 4/2006, do 30 de xuño, de transparencia e boas prácticas na Administración pública galega, o Igape publicará as subvencións concedidas ao abeiro das bases reguladoras das axudas do Igape no Diario Oficial de Galicia, expresando beneficiario, finalidade, contía e aplicación orzamentaria.
No caso de programas de axuda do Igape convocados en réxime de concorrencia competitiva, o Igape publicará as subvencións concedidas a proxectos en listas de espera elaboradas co fin de que, de producirse desistencias ou renuncias entre os proxectos aprobados, puidesen ser propostos para a concesión, por estrita orde de puntuación alcanzada e ata esgotarse o crédito dispoñible.
No caso de axudas cofinanciadas por fondos comunitarios, o beneficiario estará suxeito ás normas de información e publicidade que establece o Regulamento (CE) 1828/2006, da Comisión, do 8 de decembro, que fixa normas de desenvolvemento para o Regulamento (CE) 1083/2006, do Consello, do 11 de xullo, polo que se establecen as disposicións xerais relativas ao Fondo de Desenvolvemento Rexional, ao Fondo Social Europeo e ao Fondo de Cohesión.
Así mesmo, o Igape tamén publicará as subvencións concedidas en vía de recurso ao abeiro das súas bases reguladoras, unha vez vistos os recursos interpostos contra as resolucións dos expedientes instruídos ao abeiro das súas bases reguladoras e tras propoñer para concesión os proxectos aprobados nos recursos estimados.
En virtude do exposto anteriormente,
RESOLVO:
Primeiro.-Dar publicidade á relación de beneficiarios das axudas concedidas polo Igape durante o cuarto trimestre de 2009 e as do trimestre anterior que estaban pendentes de publicar, que figura como anexo I.
Segundo.-Dar publicidade á relación de beneficiarios das axudas concedidas a proxectos que estaban na lista de espera durante o cuarto trimestre de 2009, que figura como anexo II.
Terceiro.-Dar publicidade á relación de beneficiarios das axudas concedidas polo Igape en vía de recurso durante o cuarto trimestre de 2009, que figura como anexo III.
Santiago de Compostela, 12 de marzo de 2010.
Joaquín Varela de Limia de Cominges
Director xeral do Instituto Galego de Promoción Económica
Ver referencia pdf "06600D011P030.PDF"
Ver referencia pdf "06600D013P058.PDF"
CORRECCIÓN de erros.-Orde do 26 de febreiro de 2010 pola que se convocan para o ano 2010, en réxime de concorrencia competitiva, subvencións a proxectos colectivos de xestión pesqueira de asistencia técnica e de control de acceso ao recurso e se particulariza o seu importe global máximo.
CONSELLERÍA DO MAR — III. OUTRAS DISPOSICIÓNS — 09/04/2010

Advertidos erros na devandita orde publicada no DOG nº 44, do venres 5 de marzo de 2010, compre facer a seguinte corrección:
Na páxina 2932, artigo 1º (obxecto):
Onde di: «Esta orde ten por obxecto convocar para o ano 2010, en réxime de concorrencia competitiva, as subvencións aos proxectos colectivos de xestión pesqueira reguladas por Orde do 5 de decembro de 2008 (DOG nº 240, do 11 de decembro) e recollidas no seu artigo 6.1º, alíneas a.1 (asistencia técnica) e a.2 (control de acceso ao recurso)».
Debe dicir: «Esta orde ten por obxecto convocar para o ano 2010, en réxime de concorrencia competitiva, as subvencións aos proxectos colectivos de xestión pesqueira reguladas por Orde do 5 de decembro de 2008 (DOG nº 240, do 11 de decembro) e recollidas no seu artigo 6.1º, alíneas a.1 (asistencia técnica) e a.2 (control de acceso ao recurso) cuxos gastos se realicen no ano 2010».
RESOLUCIÓN do 3 de marzo de 2010 pola que se procede á publicación das subvencións concedidas en virtude da Orde do 6 de febreiro de 2009, pola que se establecen as bases que rexen as axudas para actividades realizadas por escolas de tempo libre.
CONSELLERÍA DE TRABALLO E BENESTAR — III. OUTRAS DISPOSICIÓNS — 09/04/2010

En virtude das competencias da Consellería de Traballo e Benestar, atribuídas polo Decreto 83/2009, do 21 de abril, polo que se fixa a estrutura orgánica dos departamentos da Xunta de Galicia, e o Decreto 335/2009, do 11 de xuño, polo que se establece a estrutura orgánica da Consellería de Traballo e Benestar, e de acordo co disposto no artigo 8.5º da Orde do 6 de febreiro de 2009, pola que se establecen as bases que rexen as axudas para actividades realizadas por escolas de tempo libre, e no artigo 15.1º da Lei 9/2007, do 13 de xuño, de subvencións de Galicia, procédese á publicación das subvencións concedidas o 11 de xuño de 2009 mediante resolución do director xeral de Xuventude e Voluntariado, por delegación da conselleira de Traballo e Benestar segundo o disposto na disposición adicional segunda da Orde do 6 de febreiro de 2009. A relación de subvencións concedidas está no anexo desta resolución.
Santiago de Compostela, 3 de marzo de 2010.
P.D. (Orde 6-2-2009)
Ovidio Rodeiro Tato
Director xeral de Xuventude e Voluntariado
Ver referencia pdf "06600D007P017.PDF"
ORDE do 29 de marzo de 2010 pola que se aproba a modificación dos estatutos do Ilustre Colexio Oficial de Procuradores da Coruña.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 09/04/2010

De acordo co establecido no artigo 150.2º da Constitución española, a Lei orgánica 16/1995, do 27 de decembro, de transferencia de competencias á Comunidade Autónoma galega, transfire no marco da lexislación básica do Estado, o desenvolvemento lexislativo e a execución en materia de corporacións de dereito público representativas de intereses económicos e profesionais.
A transferencia en materia de colexios oficiais ou profesionais fíxose efectiva a través do Real decreto 1643/1996, de 5 de xullo e asumiuse polo Decreto 337/1996, de 13 de setembro, da Xunta de Galicia, e a Consellería de Presidencia, Administracións Públicas e Xustiza ten asignadas as competencias nesta materia, en virtude do Decreto 303/2009, do 21 de maio, polo que se establece a estrutura orgánica da citada consellería.
A Lei 11/2001, do 18 de setembro, de colexios profesionais de Galicia, ditada en virtude da dita competencia, establece no artigo 18 a obrigatoriedade de comunicar á consellería competente en materia de colexios profesionais os estatutos aprobados, así como as súas modificacións.
Dando cumprimento a esta disposición, o Ilustre Colexio Oficial de Procuradores da Coruña acordou en asemblea xeral que tivo lugar o 16 de decembro de 2009, a aprobación da modificación dos estatutos. Posteriormente foron comunicados a esta consellería para os efectos da súa aprobación definitiva, despois da cualificación de legalidade, tal e como dispón o artigo 18.1º da Lei 11/2001, de colexios profesionais de Galicia.
A precitada lei establece que os colexios profesionais deberán axustarse ás prescricións dos estatutos xerais do Consello Xeral. Neste caso, a modificación do artigo 30 do Estatuto xeral de procuradores xustifica a modificación do artigo 38º.1 dos estatutos particulares do Colexio Oficial de Procuradores da Coruña.
Tendo en conta o exposto, e verificada a adecuación á legalidade da modificación estatutaria efectuada e en uso das facultades que me foron conferidas,
DISPOÑO:
Artigo único
Aprobar a modificación dos estatutos do Colexio Oficial de Procuradores da Coruña, que figura como anexo esta orde.
Disposición derradeira
Esta orde entrará en vigor aos vinte días da súa publicación no Diario Oficial de Galicia.
Santiago de Compostela, 29 de marzo de 2010.
Alfonso Rueda Valenzuela
Conselleiro de Presidencia, Administracións
Públicas e Xustiza
ANEXO
Modificación do artigo 38º.1 dos estatutos do Colexio Oficial
de Procuradores da Coruña
Con base nas anteriores consideracións, o artigo 38º.1 queda redactado como segue:
Artigo 38º.1. O procurador que cese na representación está obrigado a devolver a documentación que conste no seu poder e a facilitar ao novo procurador a información que sexa necesaria para continuar no eficaz exercicio da representación procesal.
RESOLUCIÓN do 2 de marzo de 2010, da Dirección Xeral de Relacións Laborais, pola que se dispón o rexistro, o depósito e a publicación, no Diario Oficial de Galicia, do acordo da comisión paritaria do convenio colectivo de ámbito da Comunidade Autónoma de Galicia para o sector de perrucarías de donas, cabaleiros, unisex e beleza, polo que se aproba a táboa salarial para o ano 2010.
CONSELLERÍA DE TRABALLO E BENESTAR — III. OUTRAS DISPOSICIÓNS — 13/04/2010

Visto o acordo subscrito o 20 de xaneiro de 2010 pola comisión paritaria do convenio colectivo de ámbito da Comunidade Autónoma de Galicia para o sector de perrucarías de donas, cabaleiros, unisex e beleza, polo que se aproba a táboa salarial para o ano 2010, e de conformidade co disposto no artigo 90.2 e 3 do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 1040/1981, do 22 de maio, sobre rexistro e depósito de convenios colectivos de traballo.
A Dirección Xeral de Relacións Laborais,
ACORDA:
Primeiro.-Ordenar a inscrición da dita revisión salarial no Rexistro Xeral de Convenios desta dirección xeral.
Segundo.-Remitir o texto orixinal ao correspondente servizo deste centro directivo.
Tercero.-Dispoñer a súa publicación no Diario Oficial de Galicia.
Santiago de Compostela, 2 de marzo de 2010.
Odilo Martiñá Rodríguez
Director xeral de Relacións Laborais
ANEXO
Acta da comisión paritaria do convenio colectivo
da Comunidade Autónoma de Galicia para perrucarías
de señoras, cabaleiros, unisex e beleza de Galicia
2007-2010
En Ourense, ás 10.00 horas do día 20 de xaneiro de 2010, reúnense nos locais da CEO, sitos na praza das Damas, nº 1, a representación sindical e empresarial do convenio colectivo da Comunidade Autónoma de Galicia para perrucarías de señoras, cabaleiros, unisex e beleza, formada polas persoas que a continuación se indican:
Pola parte empresarial: a Federación de Empresarios de Perrucaría e Estética de Galicia (Fepega): Antonio Peiteado Iglesias, Camilo Sotelo Barroso. Pola parte social: por UGT: Rogelio Cibeira Fernández e Rosa Acuña.
Iniciada a sesión, adóptase o seguinte acordo:
Actualizar a táboa salarial de conformidade co establecido no artigo 22. Unha vez constatado que o IPC real de 2009 foi o 0,8%, procede aplicar ao salario esta porcentaxe incrementada no 0,50%, resultando un incremento final do 1,3% e, en consecuencia, a seguinte táboa salarial.
Ver referencia pdf "06800D005P044.PDF"
ORDE do 31 de marzo de 2010 pola que se fixan prezos privados para diversos cursos de especialización e de cualificación profesional e asimilados impartidos pola Academia Galega de Seguridade Pública (Agasp).
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 12/04/2010

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51 sinala a obriga de que os prezos privados sexan fixados polas consellerías correspondentes, logo de informe favorable da Consellería de Facenda, e publicados no Diario Oficial de Galicia.
Para cumprir este mandato, e despois de emitido o perceptivo informe favorable da Consellería de Facenda,
DISPOÑO:
Artigo único.
Un.-Fíxanse os seguintes prezos privados para diversos cursos de especialización e de cualificación profesional e asimilados impartidos pola Agasp conforme o establecido no anexo.
Dous.-Os prezos a que se refire esta orde entenderanse, se é o caso, con IVE incluído.
Disposición adicional
Estes importes actualizaranse o un de xaneiro de cada ano na mesma proporción que a variación interanual experimentada polo índice xeral de prezos de consumo para o conxunto nacional total (IPC, base 2006) no mes de novembro, calculado polo INE. Os prezos así actualizados deberanse facer públicos no Diario Oficial de Galicia, mediante resolución da persoa titular da dirección xeral da Academia Galega de Seguridade Pública.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 31 de marzo de 2010.
Alfonso Rueda Valenzuela
Conselleiro de Presidencia, Administracións Públicas e Xustiza
Ver referencia pdf "06700D003P058.PDF"
CORRECCIÓN de erros.-Orde do 29 de marzo de 2010 pola que se anuncian axudas económicas destinadas a subvencionar a realización de obras e equipamento para a prestación de servizos municipais nos concellos e nas entidades menores de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 12/04/2010

Advertido erro na citada orde, publicada no Diario Oficial de Galicia, número 64, do 7 de abril de 2010, é necesario facer as seguintes correccións:
Na páxina 5.106, artigo 1º, alínea a), onde di: «Obras de rehabilitación, adaptación, mellora ou obras complementarias dentro dos edificios destinados a prestación de servizos municipais»; debe dicir: «Obras novas, de rehabilitación, adaptación, mellora ou obras complementarias dentro dos edificios destinados a prestación de servizos municipais».
Na páxina 5.108, artigo 9º onde di: «No caso de subvención para obras, a entidade beneficiaria deberá dar plubicade da obra...» ; debe dicir: «No caso de subvención para obras, a entidade beneficiaria deberá dar publicidade da obra...»
Na páxina 5.113, anexo VII onde di: «Secretario/a do proxecto de...» ; debe dicir: «Director/a do proxecto de...».
RESOLUCIÓN do 5 de marzo de 2010, da Dirección Xeral de Relacións Laborais, pola que se dispón a indicación no rexistro e a publicación, no Diario Oficial de Galicia, do acordo da comisión mixta paritaria do II convenio colectivo do sector de residencias privadas da terceira idade, relativo á aprobación das táboas salariais para o ano 2009 e 2010.
CONSELLERÍA DE TRABALLO E BENESTAR — III. OUTRAS DISPOSICIÓNS — 14/04/2010

Visto o acordo polo que se aproban as táboas salariais para o ano 2009 e 2010, que subscribiu a comisión mixta paritaria do II convenio colectivo do sector de residencias privadas da terceira idade, na xuntanza celebrada o 11 de febreiro de 2010, e de conformidade co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 1040/1981, do 22 de maio, sobre rexistro e depósito de convenios colectivos de traballo.
Esta Dirección Xeral de Relacións Laborais
ACORDA:
Primeiro.-Ordenar a inscrición da dita revisión salarial no rexistro xeral de convenios desta dirección xeral.
Segundo.-Remitir o texto orixinal ao correspondente servizo deste centro directivo.
Tercero.-Dispoñer a súa publicación no Diario Oficial de Galicia.
Santiago de Compostela, 5 de marzo de 2010.
Odilo Martiñá Rodríguez
Director xeral de Relacións Laborais
ANEXO
Acta 1/2010 da comisión paritaria do II convenio colectivo galego de traballadores de residencias da terceira idade da Comunidade Autónoma de Galicia
Santiago de Compostela, 11 de febreiro de 2010.
*Asistentes:
-UGT:
María Belén Muñiz Caamaño.
Eliseo Rivas Pernas.
Asesores:
Irene Rivas Boo.
-CIG:
Beatriz Larralde González.
Beatriz Martínez Bahamonde.
Xabier Vázquez López.
Asesor:
Roberto Alonso.
Acolle:
María Celina Rey Diéguez.
Agarte:
Eva Jove González.
José Manuel Pazos Seco.
Cesáreo M. López Vidal.
Asesores:
Lucía del Campo Redondo.
José Félix Valderrey de la Huerga.
Revisión e aprobación das táboas salariais para o ano 2010 segundo o establecido no artigo 5º.-Denuncia e prórroga: denunciado este, e mentres non se chegue a acordo sobre o novo, todos os conceptos económicos serán actualizados nunha contía igual ao IPC do ano anterior, que se aboará desde o primeiro mes do ano.
Apróbanse as táboas salariais correspondentes ao ano 2010. Achéganse tanto as táboas salariais de 2009 como as táboas salariais de 2010.
Ver referencia pdf "06900D012P081.PDF"
CORRECCIÓN de erros.-Orde do 25 de xaneiro de 2010 pola que se establecen as bases e se procede á convocatoria de bolsas para a formación en materia de patrimonio de arte contemporánea galega.
CONSELLERÍA DE CULTURA E TURISMO — III. OUTRAS DISPOSICIÓNS — 14/04/2010

Advertidos erros na citada orde, publicada no DOG nº 52, do 17 de marzo de 2010, deben facerse as seguintes correccións:
Na páxina 3.608, no artigo 8º.1, onde di: «Consellería de Cultura e Deporte»; debe dicir: «Consellería de Cultura e Turismo».
Na páxina 3.609, no artigo 11º.4, onde di: «Consellería de Cultura e Deporte»; debe dicir: «Consellería de Cultura e Turismo».
Na páxina 3.609, onde figura Ricardo Varela Fariña; debe figurar Roberto Varela Fariña.
DECRETO 52/2010, do 31 de marzo, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción de mellora da seguridade viaria na estrada LU-533 no contorno de TCA. Treito p.k. 1+770 ao 12+200, nos municipios de Chantada e O Saviñao. Clave LU/07/126.06.
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 14/04/2010

Con data do 8 de outubro de 2008 a dirección xeral de obras públicas resolveu aprobar o proxecto de construción de mellora da seguridade viaria na estrada LU-533 no contorno de TCA. Treito: p.k. 1+770 ao 12+200 nos municipios de Chantada e O Saviñao. (Clave LU/07/126.06).
A xustificación da urxencia de ocupación dos bens e dereitos precisos para a execución desta actuación vén motivada pola necesaria eliminación dun tramo de concentración de accidentes e a súa incidencia na seguranza viaria, xa que a mellora consistirá esencialmente na construción dun novo cambio de sentido para permitir o retorno en dirección Lugo para os condutores que veñen pola estrada de acceso a Santo Estevo de Ribas de Miño, dado que na intersección deste camiño coa LU-533 non se pode permitir o xiro á esquerda pola escasa visibilidade existente e pola propia configuración da estrada nesa zona, cun carril para vehículos rápidos de subida cara a Escairón e cunha forte pendente de terreo na marxe dereita da estrada.
A obra complétase co reforzo do firme en todo o trazado e coa adecuación do balizamento e a sinalización á normativa vixente.
A competencia para efectuar a declaración de urxente ocupación teña atribuída a Xunta de Galicia en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Medio Ambiente, Territorio e Infraestruturas.
En virtude de todo o exposto e en aplicación do artigo 28.2º do Estatuto de Autonomía de Galicia e dos artigos 10 e 52 da Lei de expropiación forzosa, en relación con previsto no artigo 16 da Lei 4/1994, do 14 de setembro, de estradas de Galicia, por proposta do conselleiro de Medio Ambiente, Territorio e Infraestruturas e logo da deliberación do Consello da Xunta na súa reunión do día trinta e un de marzo de dous mil dez,
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído así como en calquera das modificacións que sexa necesario realizar para a súa execución, para efectos de expropiación do proxecto de construción de mellora da seguridade viaria na estrada LU-533 no contorno de TCA. Treito: p.k. 1+770 ao 12+200, nos municipios de Chantada e O Saviñao. (Clave LU/07/126.06).
Santiago de Compostela, trinta e un de marzo de dous mil dez.
Alberto Núñez Feijóo
Presidente
Agustín Hernández Fernández de Rojas
Conselleiro de Medio Ambiente, Territorio
e Infraestruturas
RESOLUCIÓN do 29 de marzo de 2010, da Dirección Xeral de Saúde Pública e Planificación, pola que se fai pública a realización dun curso homologado de nivel básico para a obtención do carné de aplicador/manipulador de biocidas.
CONSELLERÍA DE SANIDADE — III. OUTRAS DISPOSICIÓNS — 14/04/2010

A Orde do 30 de xullo de 1997, conxunta das consellerías de Agricultura, Gandería e Montes e de Sanidade e Servizos Sociais, pola que se establece na Comunidade Autónoma de Galicia a normativa reguladora para a homologación de cursos de capacitación para realizar tratamentos con praguicidas, así como para a obtención do carné de manipuladores destes produtos, establece no seu artigo 8.6º que os ministerios de Agricultura, Pesca e Alimentación e de Sanidade e Consumo comunicarán aos organismos responsables na comunidade autónoma a homologación dos ditos cursos e no seu artigo 9 a obrigatoriedade de que o organismo oficial responsable publique no Diario Oficial de Galicia a información correspondente a cada curso que se vai celebrar.
En consecuencia, anúnciase a celebración dun curso de aplicador/manipulador de biocidas, nivel básico, homologado polas direccións xerais de Saúde Pública do Ministerio de Sanidade e Política Social e de Agricultura do Ministerio de Medio Ambiente, Rural e Mariño, solicitado pola entidade Centro de Formación ICA, S.L., de acordo coas seguintes bases:
Primeira.-Denominación do curso.
Curso para a capacitación de aplicadores/manipuladores de produtos biocidas. Nivel básico.
Segunda.-Entidade organizadora.
Centro de Formación ICA, S.L.
Terceira.-Data.
Do 20 ao 28 de maio de 2010.
Cuarta.-Lugar de celebración.
Instalacións de Centro de Formación ICA, S.L.
R/ Portela, 12 interior. O Calvario. 36205 Vigo (Pontevedra).
Quinta.-Número de prazas.
25 alumnos.
Sexta.-Dirixido a.
Todo o persoal auxiliar das empresas que apliquen e/ou manipulen produtos biocidas.
Sétima.-Criterios de selección.
Por rigorosa orde de recepción de inscricións.
Oitava.-Presentación de solicitudes.
Solicitude segundo modelo anexo.
Novena.-Programa.
Ver referencia pdf "06900D008P077.PDF"
Décima.-Certificado de superación do curso.
É obrigatoria a asistencia a todas as sesións do curso. Finalizado este, a entidade organizadora realizará as probas pertinentes que avalíen os coñecementos adquiridos polo alumnos e, en caso de superalas, expedirá o certificado correspondente co que poderá solicitar á Dirección Xeral de Saúde Pública e Planificación da Consellería de Sanidade o carné de aplicador/manipulador de biocidas, nivel básico.
Santiago de Compostela, 29 de marzo de 2010.
Sagrario Pérez Castellanos
Directora xeral de Saúde Pública e Planificación
Ver referencia pdf "06900D008P077.PDF"
DECRETO 51/2010, do 31 de marzo, polo que se acepta a cesión, a título gratuíto, do uso dun inmoble feita polo Concello de Tui á Comunidade Autónoma de Galicia, para a instalación do Xulgado de Primeira Instancia e Instrución número tres de Tui.
CONSELLERÍA DE FACENDA — III. OUTRAS DISPOSICIÓNS — 14/04/2010

O Pleno do Concello de Tui en sesión do día 29 de decembro de 2009, acordou ceder, a título gratuíto, a favor da Comunidade Autónoma de Galicia, o uso dun inmoble, por un período de tres anos prorrogable por dous máis, para que sexa usado como Xulgado de Primeira Instancia e Instrución número 3 de Tui, dependente da Consellería de Presidencia, Administracións Públicas e Xustiza, que ten conferida a competencia en materia de xustiza.
A Secretaría Xeral e do Patrimonio tramitou o correspondente expediente de aceptación de cesión, de conformidade co disposto nos artigos 16, 17 e 23 da Lei 3/1985, do 12 de abril, do patrimonio da Comunidade Autónoma de Galicia e 33, 34 e 38 do Decreto 50/1989, do 9 de marzo, polo que se aproba o Regulamento para a execución da devandita lei.
Na súa virtude, por proposta da conselleira de Facenda, e logo da deliberación do Consello da Xunta de Galicia, na súa reunión do trinta e un de marzo de dous mil dez,
DISPOÑO:
Artigo 1º
Acéptase nos termos establecidos polo Concello de Tui a cesión, a título gratuíto, do uso do inmoble seguinte:
Local, cunha superficie de 150 m2, segundo rexistro 120 m2 aproximadamente, situado no Concello de Tui, na rúa de Calvo Sotelo, 16, que linda segundo rexistro: pola dereita, con casa de herdeiros de Juan Manuel Domínguez Gándara, esquerda, coas escaleiras que baixan da rúa Ordóñez ao paseo da Corredera, hoxe de Calvo Sotelo; fronte coa rúa Ordóñez e costas, con muro de contención sobre o paseo da Corredera.
O inmoble atópase inscrito no Rexistro da Propiedade de Tui (Pontevedra) no tomo 447, libro 114, predio 10.056. Ten o número de referencia catastral: 9553607NG2595S0001PJ.
Artigo 2º
O destino do inmoble será a instalación do Xulgado de Primeira Instancia e Instrución número tres de Tui.
Artigo 3º
A Consellería de Facenda, a través da Secretaría Xeral e do Patrimonio, procederá á formalización da cesión no correspondente documento público.
Disposición derradeira
A Consellería de Facenda, a través da Secretaría Xeral e do Patrimonio, levará a cabo todos os trámites necesarios para a efectividade deste decreto.
Santiago de Compostela, trinta e un de marzo de dous mil dez.
Alberto Núñez Feijóo
Presidente
Marta Fernández Currás
Conselleira de Facenda
CORRECCIÓN de erros.-Decreto 36/2010, do 11 de marzo, polo que se regula o procedemento para o nomeamento do persoal emérito no ámbito sanitario.
CONSELLERÍA DE SANIDADE — I. DISPOSICIÓNS XERAIS — 15/04/2010

Advertidos erros no artigo 2º, artigo 3º e disposición transitoria primeira do devandito decreto, publicado no Diario Oficial de Galicia nº 56, do mércores 24 de marzo de 2010, cómpre efectuar as seguintes correccións:
Artigo 2º:
Na páxina 4.084, onde di: «Este decreto será de aplicación ao persoal licenciado en medicina e cirurxía», debe dicir: «Este decreto será de aplicación ao persoal licenciado sanitario».
Artigo 3º:
Na páxina 4.085, no punto 2), onde di: «Reunir a condición de persoal licenciado en medicina e cirurxía», debe dicir: «Reunir a condición de persoal licenciado sanitario».
Disposición transitoria primeira:
Na páxina 4.086, onde di: «artigo 6º», debe dicir: «artigo 7º».
EDICTO (C-163/2009-0).
TRIBUNAL DE CONTAS (SECCIÓN DE AXUIZAMENTO-DEPARTAMENTO TERCEIRO) — III. OUTRAS DISPOSICIÓNS — 15/04/2010

O director técnico do Departamento Terceiro e secretario no procedemento de reintegro por alcance nº C-163/2009-0, en virtude do acordado en providencia da conselleira de Contas do 21 de xaneiro de 2010, e para dar cumprimento ao previsto no artigo 68.1º, en relación co 73.1º, ambos da Lei 7/1988, do 5 de abril, reguladora do funcionamento do Tribunal de Contas.
Fai saber que neste tribunal se segue procedemento de reintegro por alcance nº C-163/2009-0, do ramo Comunidades Autónomas (Inf. Fisc. Fundación Semana Verde de Galicia, exerc. 2004), Galicia, como consecuencia dun presunto alcance habido na Fundación Semana Verde de Galicia.
O que se fai público coa finalidade de que os legalmente habilitados para o mantemento ou oposición á pretensión de responsabilidade contable poidan comparecer nos autos, presentándose en forma dentro do prazo dos nove días seguintes á publicación deste edicto.
Dado en Madrid o 22 de xaneiro de 2010.
D. Navarro Corbacho
Director técnico, secretario do procedemento
RESOLUCIÓN do 12 de marzo de 2010, da Dirección Xeral de Relacións Laborais, pola que se fai pública a modificación dos estatutos da Asociación de Sumilleres de Galicia Gallaecia.
CONSELLERÍA DE TRABALLO E BENESTAR — III. OUTRAS DISPOSICIÓNS — 15/04/2010

En cumprimento do disposto no artigo 4 do Real decreto 873/1997, do 22 de abril, de desenvolvemento da Lei 19/1977, do 1 de abril, e para os efectos previstos neste, faise público que no correspondente servizo desta dirección xeral presentouse certificación onde se reflicte o acordo acadado na Asemblea Extraordinaria que tivo lugar o 20 de xaneiro de 2010, na que se recolle a modificación da composición da xunta directiva da dita asociación.
Santiago de Compostela, 12 de marzo de 2010.
Odilo Martiña Rodríguez
Director xeral de Relacións Laborais
RESOLUCIÓN do 12 de marzo de 2010 pola que se lles dá publicidade ás axudas concedidas ao abeiro da Orde do 14 de agosto de 2009 (Diario Oficial de Galicia número 172, do 2 de setembro) pola que se convocan axudas para o apoio ás cooperativas e outras entidades de economía social de carácter non lucrativo.
CONSELLERÍA DE TRABALLO E BENESTAR — III. OUTRAS DISPOSICIÓNS — 15/04/2010

En cumprimento do disposto no artigo 9.5º da Orde do 14 de agosto de 2009 (DOG nº 172, do 2 de setembro) pola que se convocan axudas para o apoio ás cooperativas e outras entidades de economía social de carácter non lucrativo, resolvo que se proceda á publicación das subvencións concedidas que se indican no anexo, cun importe total de 103.000 , con cargo á aplicación 48.03.324A.481.2 dos orzamentos xerais da Comunidade Autónoma de Galicia para o exercicio 2009.
Santiago de Compostela, 12 de marzo de 2010.
Odilo Martiñá Rodríguez
Director xeral de Relacións Laborais
Ver referencia pdf "07000D005P013.PDF"
RESOLUCIÓN do 22 de marzo de 2010, da Intervención Xeral da Comunidade Autónoma, pola que se actualiza o punto segundo do anexo previsto na Orde do 26 de febreiro de 1993, pola que se regula a expedición de ordes de pagamento para xustificar.
CONSELLERÍA DE FACENDA — I. DISPOSICIÓNS XERAIS — 20/04/2010

A orde da Consellería de Economía e Facenda, do 26 de febreiro de 1993, pola que se regula a expedición de pagamentos para xustificar, modificada pola Orde do 26 de setembro de 2006, relaciona no seu anexo as aplicacións orzamentarias con cargo ás cales se poden emitir ordes de pagamento para xustificar.
A nova clasificación orgánica da Xunta de Galicia e as novas necesidades postas de manifesto polos órganos xestores fan necesaria a actualización do punto segundo do anexo da dita orde.
De acordo co exposto, vistas as peticións formuladas polas distintas consellerías, e por mor da facultade de actualización que me outorga a disposición adicional da Orde do 26 de febreiro de 1993,
RESOLVO:
Actualizar o punto segundo do anexo da Orde do 26 de febreiro de 1993 pola que se regula a expedición de pagamentos que cómpre xustificar, que contén con carácter particular a relación das aplicacións orzamentarias con cargo ás cales se poden emitir ordes de pagamento para xustificar. O dito punto quedará redactado do modo que se indica no anexo desta resolución.
Esta resolución entrará en vigor o mesmo día da súa publicación no Diario Oficial de Galicia.
Santiago de Compostela, 22 de marzo de 2010.
Elena Muñoz Fonteriz
Interventora xeral da Comunidade Autónoma
Ver referencia pdf "07300D001P006.PDF"
RESOLUCIÓN do 11 de marzo de 2010, da Dirección Xeral de Relacións Laborais, pola que se fai pública a modificación dos estatutos da Asociación Galega de Empresas Musicais.
CONSELLERÍA DE TRABALLO E BENESTAR — III. OUTRAS DISPOSICIÓNS — 16/04/2010

En cumprimento do disposto no artigo 4 do Real decreto 873/1997, do 22 de abril, de desenvolvemento da Lei 19/1977, do 1 de abril, e para os efectos previstos nel, faise público que no correspondente servizo desta dirección xeral se presentou certificación onde se reflicte o acordo acadado na asemblea extraordinaria celebrada o 15 de decembro de 2009, en que se recolle a modificación do domicilio social, que pasa a ser na Cidade do Transporte R/ B entreplanta, 15890 Santiago de Compostela.
Santiago de Compostela, 11 de marzo de 2010.
Odilo Martiñá Rodríguez
Director xeral de Relacións Laborais
RESOLUCIÓN do 11 de marzo de 2010, da Dirección Xeral de Relacións Laborais, pola que se fai pública a modificación dos estatutos da Asociación de Gandeiros de Bovino Roi Xordo.
CONSELLERÍA DE TRABALLO E BENESTAR — III. OUTRAS DISPOSICIÓNS — 16/04/2010

En cumprimento do disposto no artigo 4 do Real decreto 873/1997, do 22 de abril, de desenvolvemento da Lei 19/1977, do 1 de abril, e para os efectos previstos nel, faise público que no correspondente servizo desta dirección xeral se presentou certificación onde se reflicte o acordo acadado na asemblea xeral celebrada o 28 de decembro de 2009, en que se recolle a modificación de diversos artigos dos estatutos da dita asociación, entre eles o que afecta o domicilio social, que pasa a ser na rúa Varsovia-andar 1º, local L-33-A, Centro comercial Área Central, 15707 Santiago de Compostela.
Santiago de Compostela, 11 de marzo de 2010.
Odilo Martiñá Rodríguez
Director xeral de Relacións Laborais
RESOLUCIÓN do 11 de marzo de 2010, da Dirección Xeral de Relacións Laborais, pola que se fai pública a modificación dos estatutos da Asociación Gallega de Empresas de Tecnologías de Información y Comunicación (Agestic).
CONSELLERÍA DE TRABALLO E BENESTAR — III. OUTRAS DISPOSICIÓNS — 16/04/2010

En cumprimento do disposto no artigo 4 do Real decreto 873/1997, do 22 de abril, de desenvolvemento da Lei 19/1977, do 1 de abril, e para os efectos previstos nel, faise público que no correspondente servizo desta dirección xeral se presentou certificación onde se reflicte o acordo acadado na asemblea xeral celebrada o 11 de xaneiro de 2010, en que se recolle a modificación de diversos artigos dos estatutos da dita asociación.
Santiago de Compostela, 11 de marzo de 2010.
Odilo Martiñá Rodríguez
Director xeral de Relacións Laborais
RESOLUCIÓN do 11 de marzo de 2010, da Dirección Xeral de Relacións Laborais, pola que se fai pública a modificación dos estatutos da Asociación Gallega de Tratamiento de Vehículos (Travega).
CONSELLERÍA DE TRABALLO E BENESTAR — III. OUTRAS DISPOSICIÓNS — 16/04/2010

En cumprimento do disposto no artigo 4 do Real decreto 873/1997, do 22 de abril, de desenvolvemento da Lei 19/1977, do 1 de abril, e para os efectos previstos nel, faise público que no correspondente servizo desta dirección xeral se presentou certificación onde se reflicte o acordo acadado na asemblea xeral extraordinaria celebrada o 30 de xuño de 2009, en que se recolle a modificación de diversos artigos dos estatutos da dita asociación, entre eles o que afecta o domicilio social, que pasa a ser en Negreiros 31, Silleda, Pontevedra.
Santiago de Compostela, 11 de marzo de 2010.
Odilo Martiñá Rodríguez
Director xeral de Relacións Laborais
RESOLUCIÓN do 13 de abril de 2010 pola que se fai pública a ampliación do límite de crédito dispoñible para o ano 2010 para a concesión das axudas establecidas nas bases reguladoras das liñas de acceso e adecuación do financiamento das pemes (procedementos IG162, IG163 e IG164).
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 20/04/2010

Mediante Resolución do 4 de novembro de 2008 publicouse o acordo do Consello de Dirección do Instituto Galego de Promoción Económica que aprobou as bases reguladoras das liñas de apoio ao acceso e adecuación do financiamento das pequenas e medianas empresas, instrumentadas mediante convenio de colaboración subscrito entre o Instituto Galego de Promoción Económica (Igape), as sociedades de garantía recíproca e as entidades financeiras adheridas (DOG nº 215, do 5 de novembro de 2008).
No artigo 20 das ditas bases establécese a súa dotación orzamentaria, así como que os créditos poderán ser modificados e/ou ampliados á vista das solicitudes presentadas, do cal se dará a correspondente publicidade no Diario Oficial de Galicia.
Debido ao elevado número de solicitudes presentadas ao abeiro das tres liñas de axuda establecidas nas bases (circulante, refinanciamento de pasivos e ampliación de capital) nun contexto en que as pemes galegas deben adecuar o seu financiamento á realidade económica actual, parece oportuno incrementar novamente o importe aprobado para as axudas establecidas nestas bases.
Por todo o anterior, e en virtude das facultades que teño conferidas
RESOLVO:
Único.-Amplíase en 1.300.000  para o exercicio 2010 o crédito establecido na partida 02.01.E5/10/ 01 656700 para as bases reguladoras das liñas de apoio ao acceso e adecuación do financiamento das pequenas e medianas empresas, instrumentadas mediante convenio de colaboración subscrito entre o Instituto Galego de Promoción Económica (Igape), as sociedades de garantía recíproca e as entidades financeiras adheridas.
Santiago de Compostela, 13 de abril de 2010.
Joaquín Varela de Limia de Cominges
Director xeral do Instituto Galego
de Promoción Económica